
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 80
                                                              din 28 aprilie 2022
privind aprobarea cooperării dintre Municipiul Sighişoara, județul Mureș din România și orașul Ermoupolis (Reședința Insulei Syros), Regiunea Egeea de Sud din Republica Elenă
Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 12.402/11.04.2022 și la Consiliul Local Sighișoara cu nr. 13.558/20.04.2022, de referatul de aprobare, înregistrat cu nr. 12.401/11.04.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând adresa cu nr. 638/27.05.2021 a Excelenței Sale, George Ciamba, Ambasador al României în Republica Elenă, înregistrată la Municipiul Sighişoara cu nr. 15.582/02.06.2021, prin care se propune stabilirea relaţiilor de cooperare dintre Municipiul Sighişoara, județul Mureș din România și orașul Ermoupolis (Reședința Insulei Syros), Regiunea Egeea de Sud din Republica Elenă;

Având în vedere avizul favorabil cu nr. G1/1785/9.09.2021 al Ministerului Afacerilor Externe – Direcția Tratate Internaționale, înregistrat la Municipiul Sighișoara cu nr. 25.771/15.09.2021; 


Având în vedere avizul favorabil cu nr. 111.415/20.09.2021 al Ministerului Dezvoltării, Lucrărilor Publice și Administrației, înregistrat la Municipiul Sighișoara cu nr. 26.870/24.09.2021;

Ţinând cont şi de prevederile art. 41 din Legea nr. 590/2003 privind tratatele, cu modificările și completările ulterioare;
Având în vedere Raportul de specialitate al Serviciului Relații Publice și Comunicare, înregistrat cu nr. 12.403/11.04.2022, prin care se propune aprobarea cooperării dintre Municipiul Sighişoara, județul Mureș din România și orașul Ermoupolis (Reședința Insulei Syros), Regiunea Egeea de Sud din Republica Elenă;
               Având în vedere avizele favorabile ale tuturor comisiilor pe domenii de specialitate;
În temeiul prevederilor art. 89, art. 129 alin. (2) lit. „e”, alin. (9) lit. „b” și „c”, alin. (14), art. 139 alin. (1) și alin. (3) lit. ,,fˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

            H O T Ă R Ă Ş T E:

Art. 1. Se aprobă cooperarea dintre Municipiul Sighişoara, județul Mureș din România și orașul Ermoupolis (Reședința Insulei Syros), Regiunea Egeea de Sud din Republica Elenă.

Art. 2. Se aprobă încheierea Acordului de Cooperare între Municipiul Sighişoara, județul Mureș din România și orașul Ermoupolis (Reședința Insulei Syros), Regiunea Egeea de Sud din Republica Elenă, conform Anexei nr. 1, care face parte din prezenta hotărâre.
Art. 3. Se împuterniceşte Primarul Municipiului Sighişoara, domnul Ioan - Iulian Sîrbu, cu semnarea Acordului de Cooperare, prevăzut la art. 2 din prezenta hotărâre.

Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara şi Serviciul Relaţii Publice și Comunicare din cadrul Municipiului Sighișoara.

Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                                Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  3 ex. Serviciului Relații Publice și Comunicare;

  1 ex. orașul Ermoupolis (Reședința Insulei Syros), Regiunea Egeea de Sud din Republica Elenă.

10 ex.  
B.A. 
